[bookmark: _Hlk33165248][bookmark: _GoBack]Na temelju Programa potpora poljoprivredi na području Općine Peteranec za 2023. godinu (KLASA:320-01/23-01/01 URBROJ:2137-12-02-23-1 od 16. siječnja 2023. godine; “Službeni glasnik Koprivničko-križevačke županije” broj 2/23)) po prethodno pribavljenom pozitivnom mišljenju Ministarstva poljoprivrede (KLASA:404-01/23-01/11; URBROJ: 525-07/311-23-2 od 26. siječnja 2023. godine) te na temelju članka 47. Statuta Općine Peteranec (“Službeni glasnik Koprivničko-križevačke županije” broj 6/13., 4/18.,  4/20. i 4/21) općinski načelnik Općine Peteranec raspisuje

JAVNI POZIV
za sufinanciranje potpora u poljoprivredi na području 
Općine Peteranec za 2023. godinu

I.
Programom potpora poljoprivredi na području Općine Peteranec za 2023. godinu (u daljnjem tekstu: Program) utvrđuju se aktivnosti u poljoprivredi za koje će Općina Peteranec (u daljnjem tekstu: Općina) u 2023. godini dodjeljivati potpore male vrijednosti te kriteriji i postupak dodjele istih.
Potpore podrazumijevaju dodjelu bespovratnih novčanih sredstava iz Proračuna Općine Peteranec za 2023. godinu (u daljnjem tekstu: Proračun).
Potpore male vrijednosti iz Programa navedenog u točki I. ovog Javnog poziva dodjeljuju se  sukladno pravilima  Europske unije o pružanju državne potpore poljoprivredi i ruralnom razvoju propisanima Uredbom Komisije (EU) br. 1408/2013. od 18. prosinca 2013. godine o primjeni članka  107. i 108. Ugovora  o funkcioniranju Europske   unije   na   potpore de  minimis u   poljoprivrednom   sektoru   (u   daljnjem   tekstu: Uredba 1408/2013.) i Uredbom Komisije (EU) 2019/316 od 21. veljače 2019. godine o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (u daljnjem tekstu: Uredba 2019/316).
	Sukladno članku 3. Uredbe 1408/2013 ukupan iznos potpora male vrijednosti koji se  dodjeljuje pojedinom korisniku ne smije prijeći iznos od 20.000,00 EUR-a  tijekom  razdoblja  od  tri  fiskalne godine te se ta gornja granica primjenjuje bez obzira na oblik ili svrhu potpore.

1. PREDMET JAVNOG POZIVA
II.
	Predmet Javnog poziva je podnošenje zahtjeva za sufinanciranje sljedećih aktivnosti u poljoprivredi za koje se dodjeljuje potpora:

1. Sufinanciranje umjetnog osjemenjivanja junica i krava

2. KORISNICI POTPORE
III.
	Potpore se mogu dodijeliti isključivo poljoprivrednim proizvođačima upisanima u Upisnik poljoprivrednih gospodarstava odnosno drugi odgovarajući upisnik koji imaju prebivalište/sjedište na području Općine, koji nemaju nepodmirenih dugovanja prema Općini te koji uz zahtjev za subvencioniranje prilože potrebnu dokumentaciju navedenu u Javnom pozivu.
	Za korisnike potpora koji su u sustavu PDV-a, trošak PDV-a nije prihvatljiv trošak.

3. MJERE, UVJETI, KRITERIJI I POTREBNA DOKUMENTACIJA ZA DODJELU  POTPORA 

Mjera 1: sufinanciranje umjetnog osjemenjivanja junica i krava

IV.
	Sredstvima Proračuna u ukupnoj svoti 2.654,46 EUR (20.000,03 HRK) sufinancirat će se umjetno osjemenjivanje junica i krava.
	
     Općina je u Proračunu osigurala sredstva u iznosu 2.654,46 EUR (20.000,03 HRK)  za sufinanciranje umjetnog osjemenjivanja junica i krava pravnim i fizičkim osobama koje se bave primarnom poljoprivrednom proizvodnjom s područja Općine upisanima u Upisnik poljoprivrednih gospodarstava. 
Uslugu osjemenjivanja vršiti će za to ovlaštena pravna osoba. Uslugu osjemenjivanja junica i krava mogu vršiti i sami vlasnici koji imaju položen tečaj za umjetno osjemenjivanje junica i krava. 
Vlasnicima junica i krava, sufinancirati će se umjetno osjemenjivanje u iznosu do maksimalno 331,81 EUR (2.500,02 HRK) godišnje. 
Potrebna dokumentacija koja se prilaže kod podnošenja zahtjeva za sufinanciranje: 
· dokaz da je podnositelj zahtjeva upisan u Upisnik poljoprivrednih gospodarstava,
· preslika potvrde (pripusnice) veterinarske stanice koja je obavila uslugu,
· preslika računa veterinarske stanice koja je obavila uslugu,
· preslika dokaza o uplati računa,
· preslika žiro-računa / IBAN,
· preslika osobne iskaznice i OIB,
· izjava da korisnik je/nije u sustavu PDV-a,
· izjava o korištenim potporama male vrijednosti u posljednje tri godine.

Potrebna dokumentacija koja se prilaže kod podnošenja zahtjeva za sufinanciranje ukoliko umjetno osjemenjivanje junica i krava vrši osoba koja ima položen tečaj za umjetno osjemenjivanje junica i krava:
· dokaz da je podnositelj zahtjeva upisan u Upisnik poljoprivrednih gospodarstava,
· preslika potvrde o osposobljenosti za obavljanje umjetnog osjemenjivanja junica i krava na vlastitom stadu ili istovjetni dokument,
· preslika Ugovora sa ovlaštenom tvrtkom o kupnji i prodaji robe (sjemena),
· preslika potvrde (pripusnice), 
· preslika računa o kupljenom sjemenu,
· preslika dokaza o uplati računa,
· preslika žiro-računa / IBAN,
· preslika osobne iskaznice i OIB,
· izjava da korisnik je/nije u sustavu PDV-a,
· izjava o korištenim potporama male vrijednosti u posljednje tri godine.

    Zahtjev se podnosi do 15. 12. 2023. godine.	

4. NAČIN I ROKOVI PODNOŠENJA ZAHTJEVA

V.
	Zahtjev za sufinanciranje podnosi se do 15. prosinca 2023. godine ili do iskorištenja predviđenih sredstava za te svrhe na propisanom obrascu zajedno sa svom potrebnom dokumentacijom propisanom u ovom Javnom pozivu, Jedinstvenom upravnom odjelu Općine Peteranec osobno ili putem pošte na adresu: Matije Gupca 13, Peteranec., 48316 Đelekovec.
	Zahtjev je sastavni dio ovog Javnog poziva i zainteresirani ga mogu preuzeti u Općini Peteranec ili preuzeti na internet stranicama Općine www.peteranec.hr. 

VI.
	Nepotpuni i nepravovremeni zahtjevi neće se razmatrati, kao ni oni uz koje nije priložena sva potrebna dokumentacija.

VII.
	Zaključak o isplati troškova sufinanciranja potpora u poljoprivredi za 2023. godinu donosi općinski načelnik na osnovi kojeg će se izvršiti isplata podnositeljima zahtjeva.

5. ZAVRŠNE ODREDBE
VIII.
	Javni poziv bit će objavljen na oglasnoj ploči i internet stranicama Općine Peteranec www.peteranec.hr.


OPĆINSKI NAČELNIK OPĆINE PETERANEC

